รวมธีมหุ้นเด็ดปี 59 เก็งปันผลสูง 6-10%
รวมธีมหุ้นเด็ดปี 59 เก็งปันผลสูง 6-10%
4 ม.ค. 2559

บล.ซีไอเอ็มบี (ประเทศไทย) ระบุในบทวิเคราะห์ (4 ม.ค.) ว่าสำหรับปี 59 ให้ธีม (Themes) การลงทุนประกอบไปด้วย
1. การลงทุนโครงสร้างพื้นฐาน
2. การเติบโตของอุตสาหกรรมท่องเที่ยว
3. การท่องเที่ยวเชิงสุขภาพ
4. หุ้นปันผลคุณภาพสูง
โดยปัจจัยลบภายนอกจากการปรับขึ้นอัตราดอกเบี้ยในสหรัฐและการชะลอตัวของเศรษฐกิจจีนส่งผลกระทบต่อบรรยากาศการซื้อขายในตลาด ขณะที่อุปสงค์ในประเทศยังคงซบเซาถึงแม้รัฐบาลจะทยอยออกมาตรการกระตุ้นเศรษฐกิจ โดยเชื่อว่าแม้ตลาดหุ้นไทยจะปรับตัวลง 14% ในปีที่ผ่านมา (หากรวมผลของค่าเงินบาทที่อ่อนค่าลงก็จะ -21.37%) แต่ตลาดอาจไม่ฟื้นตัวอย่างมีนัยสำคัญในระยะสั้น จึงยังระมัดระวังต่อการลงทุนตลาด แต่ไม่ได้มองเชิงลบเหมือนช่วงต้นปี 58 และตั้งเป้าดัชนีสิ้นปี 59 อยู่ที่ 1,480 จุด ซึ่งยังคงอิง P/E 11.5x ในปี CY17 หรือ -0.5SD ของค่าเฉลี่ย 5 ปี
ทั้งนี้หุ้น top pick ในปี 59 ประกอบไปด้วย ADVANC BDMS CENTEL EA KCE STEC RATCH ในขณะที่หุ้นที่คาดว่าจะให้อัตราเงินปันผลตอบแทนสูง 6-10% ประกอบไปด้วย JASIF INTUCH ADVANC RATCH และ LH